open-index/open-wikipedia-markdown huggingface dataset:
III noorte laulu- ja tantsupidu

**III noorte laulu- ja tantsupidu** (ametliku nimega **Eesti NSV koolinoorte III laulu- ja tantsupidu**) oli noorte laulu- ja tantsupidu, mis toimus 23. – 25. juunini 1972.

Peol osales 18 500 lauljat ja pillimeest ning 6500 tantsijat. Huvi peol osalemise vastu oli suur ning umbes 9000 soovijat jäid peost kõrvale. III peol pöörati erilist tähelepanu osalejate taseme tõstmisele ja rahvariiete kandmisele, soovides et osalejad kannaks korrektseid rahvarõivaid ja oskaksid neid ka kanda.

Toimus üks laulupeokontsert ja kolm tantsupeo etendust

## Viited
Sirli Väinsar

**Sirli Väinsar** (sündinud 6. juulil 1971 Tallinnas) on eesti eripedagoog ja koolijuht.

## Elulugu
### Haridus

* 1978–1989 õppis Tallinna 7. Keskkoolis
* 1989–1992 konstruktor-modelleerija erialal Tallinna Kergetööstustehnikum 
* 1999–2007 õppis Tartu Ülikoolis eripedagoogika erialal

### Karjäär

1995–2005 töötas ta juhiabina Tolaram Grupis ning 2005–2015 juhatajana osaühingus Pravi Investeeringud. 2006–2015 oli ta ka klassiõpetaja lihtsustatud õppe tasemel Tallinna Tondi Põhikoolis.

2015. aastast on ta Tallinna Tondi Kooli direktor.

### Isiklikku
Vabal ajal meeldib lugemine, teater, purjetamine ja matkamine. 
Sirli Väinsar on abielus, kahe lapse ema ja ühekordne vanaema.

## Ühiskondlik tegevus

MTÜ Tolaram Foundation (2001) – üks asutajaliige; erivajadustega laste ja noorte huvitegevus.

## Tunnustus
* Kuu juht (2020) Tallinna Haridusameti tunnustus
* Aasta projektijuht (2014)
* Aasta õpetaja (2013)

## Viited
Ropienka

**Ropienka** on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Ropienka asub Ukraina piirist 10,5 km kaugusel, Ustrzyki Dolnest umbes 13 km põhjaloodes ja Rzeszówist 67 km lõunakagus.

Ropienkat on esmamainitud 1513. aastal.

## Viited
Jaromar II

**Jaromar II** (u 1218 – 20. august 1260) oli slaavi aadlimees. Ta oli valitsev Rügeni vürst 1249. aastast kuni surmani.

## Elu

Teda on esmamainitud 8. novembril 1231. 28. septembrist 1246 oli ta oma isa Vitslav I kaasvalitseja. Oma valitsemise algusaastatel püüdis ta säilitada rahumeelseid suhteid oma naabrite Pommeri hertsogitega, eriti Gützkowi vürstidega, kes olid Barnim I vasallid. Ta edendas kaubandust, keelates vrakkimise ja pakkudes ohutut läbipääsu Lübecki kaubalaevadele. 1249. aastal purustasid Lübecki väed Stralsundi; selle tulemuseks oli neli aastat kestnud sõda, mille jooksul lubati Stralsundi kaapritel vallutada Lübecki laevu. Kõik Lübeckile antud eesõigused peatati kuni Stralsundile tekitatud kahju hüvitamiseni.

Jaromar II annetas maad kolmele tsistertslaste ordu kloostrile oma territooriumil, Bergen auf Rügen, Neuenkamp ja Hilda. 1252. aastal annetas ta Radevice maa Mönchgutis Hilda kloostrile Greifswaldi lähedal. Ta toetas teiste religioossete ordude asumist oma territooriumile. Dominiiklased asutasid Püha Katariina kloostri Stralsundis; Frantsisklased asutasid 1254. aastal Püha Johannese kloostri, samuti Stralsundis. 1255. aastal andis ta Lübecki linnaõiguse Barthile ja 1258. aastal Damgartenile.

Jaromar II oli Taani kuninga ning peapiiskoppide Jakob Erlandseni Lundist ja Peder Bangi Roskildest vahelises Taani sisevõitluses tulihingeline peapiiskoppide toetaja. Peder Bang põgenes Taani vanglast maapakku Schaprodesse Rügenil. Sama aasta aprillis randusid Jaromir II ja Peder Bang Taani peasaarel Sjællandil ja vallutasid Kopenhaageni. Tõenäoliselt sooritasid nad selle käigus tõsiseid vägivallaakte ja põletasid pärast linna rüüstamist suure osa Kopenhaagenist. Taani kuningas Christoffer I suri 1259. aasta mais ootamatult Ribes. Tema lesk Margrete Sambor asus oma alaealise poja Erik V regendiks. Ta kogus talupoegade armee, mille Jaromar II Næstvedis alistas. Pärast Sjællandi, Skåne ja Lollandi laastamist randus ta oma armeega Bornholmil, kus ta purustas kuningliku Lilleborgi kindluse. Kättemaksu otsinud naine pussitas teda 1260. aastal pistodaga Bornholmil või Skånes. Pole teada, kuhu ta maeti; võibolla Bergen auf Rügeni kloostrisse või Neuenkampi kloostrisse Franzburgis.

Kopenhaagenis *Jarmers Pladsis* ("Jaromari koht") asuv *[[Jarmers Tårn]]* on mälestusmärk, mis tuletab meile meelde Jaromar II linna toodud laastamist.

## Abielu ja järglased

Jaromar II abiellus Świętopełk II tütre Euphemiaga. Nad said kolm last:

* Vitslav II (1240-1302)
* Margarete (u.1247 - 1272)
* Jaromar III (enne 1249 - 1282)
Wojtkowa

**Wojtkowa** on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Wojtkowa asub Ukraina piirist ligi 8 km kaugusel.
Vitslav II

**Vitslav II** (u. 1240 – 1302), ka **Vislav**, **Vizlav**, **Wislaw**, **Wizlaw** ja **Witslaw**, oli Rügeni vürst.

## Elu

Vitslav sündis tõenäoliselt 1240. ja 1245. aasta vahel kui Rügeni vürsti Jaromar II ja selle naise Euphemia poeg. Tema isa oli kiriku poolel osa võtnud Taani kuningakoja ja Lundi peapiiskopkonna vahelistest võitlustest Taanis. Kui tema isa 1260. aastal kättemaksuks ühe naise poolt tapeti, sai Vitslavist valitsev Rügeni vürst.

Valitsemise algusest peale säilitas Vitslav II häid suhteid hansalinn Lübeckiga, mille kaupmehed vabastas ta oma vürstkonna piires tollimaksudest ja kellega ta pikendas 1266. aastal kehtivaid kaubanduslepinguid. 1269. aastal toetas ta oma territooriumil asuvat Stralsundi linna, tühistades Stralsundi vahetusse lähedusse rajatud Schadegardi õigused ja loobudes linna asutamisest, et konkureerida Stralsundiga.

Tõenäoliselt seoses nõuetega oma ema, kes oli Pomereelia vürsti Świętopełk II tütar, kaasavarale õnnestus tal 1270. aastal omandada Schlawe läänivaldus. Võibolla samal aastal, kuid mitte hiljem kui 1271. aastal, asutas ta Rügenwalde, kuid müüs oma lääni 1277. aastal pärast seda, kui Mestwin II oli ta 1275. aastal piirkonnast välja ajanud. Schlawe territoorium (*Schlawer Land*) koos linnaga ja Rügenwalde läksid Brandenburgi markkrahvidele Johann II, Otto IV ja Konradile.

1282. aastal ühines ta Liivimaa ristisõjaga, jättes oma venna Jaromar III regendiks.

13. juunil 1283 sõlmiti Lübecki, Wismari, Rostocki, Stralsundi, Greifswaldi, Stettini, Demmini ja Anklami linnade ning Saksi-Lauenburgi hertsogi Johann I, Mecklenburgi vürsti, Pommeri Bogislaw IV ja Rügeni Vitslav II vahel Rostocki maarahu liit (*Rostocker Landfriedensbündnis*). See liit oli selgelt suunatud Brandenburgi vastu.

1283. aastal andis Habsburgist Saksa kuningas Rudolf I Vitslav II-le tema territooriumi Saksamaa läänina, kuigi dokument viitab tõenäoliselt vaid mandriosale. Rügeni-Taani läänisuhted jätkusid, nagu näitab Vitslav II regulaarne osalemine Taani õukonnas ja tema tunnistajaks nimetamine Taani kuninglikes hartades. Muu hulgas viibis ta Taani kuninga Erik Klippingi mõrva uurimisel.

1285. aastal andis ta linnaõigused Tribseesile. 1290. aastal anti Stralsundile heeringapüügiõigus Wittowis ja kaubandusmonopol Rügeni saarel, mis pärssis järgmise paari sajandi jooksul tõsiselt kaubanduse arengut, sealhulgas teraviljakaubandust. 1288. aastal anti Greifswaldile Greifswaldi soolatehas ja 1297. aastal õigus ehitada Rycki suudmesse Wiecki sadam. Ta laiendas kloostrite valduseid vürstkonnas: Eldena ja Neuenkamp.

## Järglased

Vitslav II abiellus 1263. ja 1269. aasta vahel Braunschweigi hertsogi Otto I *Lapse* ja selle naise Mathilde tütre Agnesega. Nelja poja ja nelja tütre nimed on teada Vitslavi testamendist 27. detsembrist 1302:

# Vitslav III
# Jaromar (u. 1267 – 1294)
# Euphemia von Rügen (u. 1280 – 1321)
# Sambor (u. 1267 – 4. juuni 1304)
# Margarete (u. 1270/71 – 1318)
# Swantepolk (u. 1273 – pärast 1285)
# Helena (u. 1271 – 9. august 1315)
# Sophia (u. 1281 – pärast 1302)
Tualdenoor

**Tualdenoor** (prantsuskeelsest *toile de nord* 'põhjamaa kangas') on kerge puuvillkangas, mille kude moodustub valgest lõimest ja mustadest koelõngadest, andes kangale iseloomuliku halli värvi.

Meenutab kalinguri, kuid on sellest tihedam ja tugevam. Kasutatakse meeste pealissärkide, kitlite, türpide ja muu eririietuse õmblemiseks.

Ilukirjandusest tuntud näide on orbudekodu Ilja Ilfi ja Jevgeni Petrovi "Kaheteistkümnes toolis", kus ainuke rõiva- ja sisustustekstiil oli hall tualdenoor.

## Vaata ka
* Tuaal
* *[[Toile de Jouy]]*

## Viited
Gaassidus

**Gaassidus** ehk **punumissidus** on labase siduse eriliik, mille puhul lõimelõngad asetsevad rühmiti (tavaliselt kahekaupa) punutuna koelõnga ümber ja koelõngu ei lööda kudumisel tihedamaks; nii moodustub kangal hõre võrkjas struktuur.

Gaassidust valmistatakse puuvillast, linast ja siidist. Gaassiduses kootud kangaid, nagu markisett, tarlatan, etamiin või marli tuntakse üldnimetuse "gaasriie" all.

Siduse ja kanga nimetus on tuletatud Palestiinas asuva Gaza linna nimest, kust gaaskangaid 16. sajandil Euroopasse toodi.

## Viited
Jõud (täpsustus)

**Jõud** võib tähendada mitut asja.
***[[Jõud]]** on kehale suunatud mistahes toime, mis mõjutab tema liikumise iseloomu ja/või tema kuju.
***[[Jõud (keelefilosoofia)|Jõud]]**, keelefilosoofia mõiste.
***[[Jõud (spordiselts)|Jõud]]**, alates 2007. aastast Eestimaa Spordiliit Jõud on eesti spordiorganisatsioon.
***[[Jõud (kolhoos)|Jõud]]** oli kolhoos Haapsalu rajoonis Risti külanõukogus.
***[[Jõud (Tähtede sõda)|Jõud]]** on müstiline energiaväli George Lucase "Tähtede sõja" filmisaagast.

## Vaata ka
*Pehme jõud
*Vääramatu jõud
Something Wild

**"Something Wild"** on Soome bändi Children of Bodom stuudioalbum, mis ilmus 1997. aasta sügisel. 

## Lood plaadil
# Deadnight Warrior - 3:22
# In the Shadows - 6:01
# Red Light in My Eyes, Pt. 1 - 4:28
# Red Light in My Eyes, Pt. 2 - 3:50
# Lake Bodom - 4:02
# The Nail - 6:18
# Touch Like Angel of Death (Bruno the Pig – 0.10) - 7:49

## Liikmed
* Alexi Laiho – soolokitarr, vokaal
* Alexander Kuoppala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Hatebreeder

**"Hatebreeder"** on Soome bändi Children of Bodom stuudioalbum, mis ilmus 1999. aasta sügisel. 

## Lood plaadil
# Warheart - 4:07
# Silent Night, Bodom Night (Sanat: Kimberly Goss) - 3:12
# Hatebreeder - 4:20
# Bed of Razors (Säv: Laiho, Alexander Kuoppala) - 3:56
# Towards Dead End - 4:53
# Black Widow - 3:58
# Wrath Within - 3:53
# Children of Bodom - 5:13
# Downfall - 4:33

## Liikmed
* Alexi Laiho – soolokitarr, vokaal
* Alexander Kuoppala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Follow The Reaper

**"Follow The Reaper"** on Soome bändi Children of Bodom stuudioalbum, mis ilmus 2000. aasta sügisel. 

## Lood plaadil
# Follow the Reaper - 3:47
# Bodom After Midnight - 3:43
# Children of Decadence - 5:34
# Everytime I Die - 4:03
# Mask of Sanity - 3:58
# Taste of My Scythe - 3:58
# Hate Me! - 4:44
# Northern Comfort - 3:48
# Kissing the Shadows - 4:32

## Liikmed
* Alexi Laiho – soolokitarr, vokaal
* Alexander Kuoppala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Hate Crew Deathroll

**"Hate Crew Deathroll"** on Soome ansambli Children of Bodom stuudioalbum, mis ilmus 2003. aasta sügisel. 

## Lood plaadil
# Needled 24/7 – 4:08
# Sixpounder – 3:24
# Chokehold (Cocked 'n' Loaded) – 4:12
# Bodom Beach Terror – 4:35
# Angels Don't Kill – 5:13
# Triple Corpse Hammerblow – 4:06
# You're Better Off Dead – 4:11
# Lil' Bloodred Ridin' Hood – 3:24
# Hate Crew Deathroll – 3:38

## Liikmed
* Alexi Laiho – soolokitarr, vokaal
* Alexander Kuoppala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Are You Dead Yet?

**"Are You Dead Yet?"** on Soome bändi Children of Bodom stuudioalbum, mis ilmus 2005. aasta sügisel. 

## Lood plaadil
# Living Dead Beat - 5.18
# Are You Dead Yet? - 3.54
# If You Want Peace… Prepare for War - 3.57
# Punch Me I Bleed - 4.51
# In Your Face - 4.16
# Next in Line - 4.19
# Bastards of Bodom - 3.29
# Trashed, Lost & Strungout - 4.01
# We’re Not Gonna Fall - 3.17

## Liikmed
* Alexi Laiho – soolokitarr, vokaal
* Roope Latvala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Blooddrunk

**"Blooddrunk"** on Soome bändi Children of Bodom stuudioalbum, mis ilmus 2008. aasta sügisel. 

## Lood plaadil
# Hellhounds on My Trail - 4:00
# Blooddrunk - 4:05
# LoBodomy - 4:25
# One Day You Will Cry - 4:05
# Smile Pretty for the Devil - 3:54
# Tie My Rope - 4:14
# Done with Everything, Die for Nothing - 3:31
# Banned from Heaven - 5:05
# Roadkill Morning - 3:33

## Liikmed
* Alexi Laiho – soolokitarr, vokaal
* Roope Latvala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Relentless Reckless Forever

**"Relentless Reckless Forever"** on Soome bändi Children of Bodom stuudioalbum, mis ilmus 2011. aasta sügisel. 

## Lood plaadil
# Not My Funeral - 4:55
# Shovel Knockout - 4:03
# Roundtrip to Hell and Back - 3:48
# Pussyfoot Miss Suicide - 4:10
# Relentless Reckless Forever - 4:42
# Ugly - 4:13
# Cry of the Nihilist - 3:31
# Was It Worth It? - 4:06
# Northpole Throwdown - 2:55

## Liikmed
* Alexi Laiho – soolokitarr, vokaal
* Roope Latvala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Halo of Blood

**"Halo of Blood"** on Soome bändi Children of Bodom stuudioalbum, mis ilmus 2013. aasta sügisel. 

## Lood plaadil
# Waste of Skin - 4:16
# Halo of Blood - 3:12
# Scream for Silence - 4:09
# Transference - 3:58
# Bodom Blue Moon (The Second Coming) - 4:14
# Your Days are Numbered - 3:40
# Dead Man’s Hand on You - 4:57
# Damaged Beyond Repair - 4:20
# All Twisted - 4:51
# One Bottle and a Knee Deep - 4:01

## Liikmed
* Alexi Laiho – soolokitarr, vokaal
* Roope Latvala – rütmikitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
I Worship Chaos

**"I Worship Chaos"** on Soome bändi Children of Bodom stuudioalbum, mis ilmus 2015. aasta sügisel. 

## Lood plaadil
# I Hurt - 4:29
# My Bodom (I Am the Only One) - 4:18
# Morrigan - 5:06
# Horns - 3:24
# Prayer for the Afflicted - 4:55
# I Worship Chaos	- 3:39
# Hold Your Tongue - 4:02
# Suicide Bomber - 3:33
# All for Nothing - 5:42
# Widdershins - 5:11

## Liikmed
* Alexi Laiho – kitarr, vokaal
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Hexed

**"Hexed"** on Soome bändi Children of Bodom stuudioalbum, mis ilmus 2019. aasta sügisel. 

## Lood plaadil
# This Road - 4:33
# Under Grass and Clover - 3:33
# Glass Houses - 3:27
# Hecate’s Nightmare - 4:09
# Kick in a Spleen - 3:34
# Platitudes and Barren Words - 4:13
# Hexed	- 5:03
# Relapse (The Nature of My Crime) - 3:26
# Say Never Look Back - 4:23
# Soon Departed	- 4:54
# Knuckleduster	- 5:40

## Liikmed
* Alexi Laiho – kitarr, vokaal
* Daniel Freyberg – kitarr
* Jaska Raatikainen – trummid
* Henkka Seppälä – basskitarr
* Janne Wirman – klahvpillid
Sobiesław I

**Sobiesław I** (poola: *Sobiesław I Gdański*, kašuubi: *Subisłôw I*) (suri 1177/79) oli esimene ülestähendatud Samboriidide (*Sobiesławice*) dünastia liige, kes valitses Pomereeliat (*Pomorze Gdańskie*).

Tema põlvnemist pole lõplikult kindlaks tehtud, seos Pomereelia hertsogi Świętopełk I (1109–1113), Poola Piastide dünastiaga või Pommeri Greifide dünastiaga on ebakindel. Tema esivanemad olid tõenäoliselt määratud Pomereelia kubernerideks pärast seda, kui Poola hertsog Bolesław III Krzywousty need alad 1116. aastal vallutas. Sobiesławile omistatakse Püha Katariina kiriku annetamine Gdańskis ja tsistertslaste ordu Oliwa kloostri asutamist 1180. aasta paiku, mida on varem omistatud tema pojale Sambor I-le.

Sobiesław abiellus enne 1150. aastat. Tema lapsed olid: 

* Sambor I 
* Mestwin I

Kuna eluloolised allikad on viletsad, on traditsioonilises ajalookirjutuses viidatud tema pojale Sambor I kui Samboriidide dünastia esivanemale.

## Vaata ka

* Pommeri hertsogkonnad ja hertsogid
* Gryfici (Świebodzice)
Toile de Jouy

***Toile de Jouy*** [tual dö žui:] (prantsuse keeles 'Jouy kangas') oli labases siduses peen puuvillane või linane kangas, mille valgele kuni naturaalvalgele põhjale olid trükitud ühe- või mitmevärvilised figuraalsed stseenid maastiku taustal; kangast toodeti Prantsusmaal Versailles' lähedal Jouy-en-Josasi vabrikus.

*Toile de Jouy* nimetusest on tulnud tekstiilindusse nimetus "tuaal", millega tähistatakse peeni ja pehmeid siid- või kunstkiust kangaid.

## Ajaloost
Jouy kangavabrik alustas tööd 1760. aastal Prantsusmaa sakslase Christophe-Philippe Oberkampfi juhtimisel. Stseenid trükiti kangale esmalt puust trükipakkudega, alates 1770. aastatest ka vaskplaatidelt. Sarnase kujundusega trükimustrilist puuvillkangast hakati paralleelselt tootma ka Inglismaal (nn *Old Ford design*, 1760.–1780. aastad), kusjuures vaskmatriitsidelt trükkimisega isegi edestati Prantsusmaad; Inglismaal toodetud kangad olid sama peened ja kõrge kvaliteediga kui Jouy-en-Josasis toodetud. Nimetust *toile de Jouy* kasutati üldnimetusena nii Inglismaal, Prantsusmaal Jouy vabrikus kui ka teistes Prantsusmaa vabrikutes toodetud kanga kohta. *Toile de Jouy* kujundusega mööblikangaid ja tapeete trükitakse vähesel määral tänapäevani.


"Les Coquecigrues" MET DP276385.jpg|Puuvillane "Les Coquecigrues" 'imeloomad', Jouy-en-Josas, 1785
"Four Parts of the World" MET DP267740.jpg|Puuvillane "Neli maailmajagu", Jouy-en-Josas, u 1788
"Les Travaux de la Manufacture" MET DP266937.jpg|Linane "Tööd manufaktuuris", Jouy-en-Josas, 1783
Fleurs Tropicales et Palmiers (Tropical Flowers and Palm Trees) MET DP268084.jpg|Puuvillkangas troopikalillede ja palmidega, puupakutrükk, 1787
N°384 lit baldaquin ateliers allot frères.jpg|18. sajandi baldahhiinvoodi
Kasteel van Valençay - Valençay 05.jpg|Chateau de Valençay, *toile de Jouy* mustriline tapeet
François Barraud - Toile de Jouy.jpg|François Barraud' maal "Toile de Jouy", 1932


## Viited

## Välislingid

* T. Vallois. Made in France: La Toile de Jouy. - France Today, June 15, 2016
* E. Senior. Time to rethink Toile de Jouy. - House and Garden, 25 June 2017
Vitslav III

**Vitslav III** (1265/8–1325), ka **Vislav**, **Vizlav**, **Wislaw**, **Wizlaw** ja **Witslaw**, oli viimane Taani Rügeni vürstkonna slaavi valitseja. Sageli peetakse teda *[[Jenaer Liederhandschrift]]* autoriks *[[minnesinger]]* Vitslaviks.

Ta oli Vitslav II poeg ja järglane. Sündinud kas 1263. või 1268. aastal, on teda ürikutes märgitud 1283. aastal. Pärast isa surma 1302. aastal jagas Vitslav Rügeni trooni oma venna Samboriga. Vendade vahel oli rivaliteet, kuid Sambor suri 1304. aastal ja Vitslav valitses üksi kuni oma surmani 1325. aastal. Vitslavil oli kaks tütart, Euphemia ja Agnes, ning poeg Jaromar. Kuid Jaromar suri 1325. aasta mais, veidi enne oma isa, ja Vitslav oli silmitsi võimalusega jääda meessoost pärijata.

Rügen oleks läinud Vitslavi õepojale Wartislaw IV, kuid Wartislaw suri 1326. aastal, põhjustades Rügeni pärilussõja.

Minnesinger Vitslav on tõenäoliselt identne Vitslav III-ga. Sellel autoril on 14 laulu ja 13 luuletust, mis on säilinud *[[Jenaer Liederhandschrift]]* lisas.
Sambor I

**Sambor I, ''princeps Pomoranorum*** (kašuubi *Sambór I*; umbes 1150 – umbes 1207) oli [[Pomereelia]] valitseja 1180. aastast kuni oma surmani.

Ta oli hertsog [[Sobiesław I]] vanem poeg ja tema järgi nimetatud [[Samboriidid]]e dünastia varane võsu. [[Wincenty Kadłubek]]i *Chronica seu originale regum et principum Poloniae* järgi oli Sambor I ajavahemikus 1177–1180 Poola ülemhertsogi [[Kazimierz II Sprawiedliwy]] poolt tunnistatud [[Pomereelia]] hertsog ja oma isa järglane. Ta resideeris [[Gdańsk]]is, kus ta julgustas saksa asunike sisserännet *Ostsiedlungi'' käigus ja asutas 1190. aasta paiku Püha Nikolause kiriku. Teda mainitakse 1186. aasta aktis ka kui tsistertslaste ordu Oliwa kloostri rajajat, mis oli Kołbaczi kloostri filiaal.

Sambor abiellus ja tal oli kaks poega, kes surid noorelt. Oliwa kloostri 14. sajandi nekroloog märgib tema surma ajaks 7. veebruari 1207, kuid tõenäoliselt suri Sambor ülemhertsog Władysław III Laskonogi (1202–1206) valitsemisajal. Tema järglane oli tema noorem vend Mestwin I.

## Vaata ka

* Pommeri hertsogkonnad ja hertsogid
Malmö tänav

**Malmö tänav** on tänav Pärnus Kesklinna linnaosas.

Tänav algab Vee tänavalt ja lõppeb Ringi tänaval. Tänav ristub veel Munga, Nikolai, Pühavaimu, Hospidali ja Hommiku tänavaga.

Tänav on ligikaudu 380 m pikkune. Vee ja Pühavaimu vaheline lõik on avatud vaid kergliiklusele. Hommiku tänavast Ringi tänavani on Malmö ühesuunaline. Sellel lõigul saab sõita vaid Hommiku tänava suunas.

## Nimi
Malmö tänav (ajalooliselt saksa keeles *Malmöstraße*) on saanud nime Rootsi linna Malmö kaupmeeste järgi, kes 17. sajandil siin elasid. Nõukogude ajal kandis tänav nime *Malmi*. 1989. aastal taastati tänava esialgne nimi – Malmö.

## Hoonestus
*Malmö 19 - Kultuurimälestiseks tunnistatud elamu
*Nikolai ja Malmö tänava nurgal asub Pärnu raekoda.

## Viited
Munga tänav (Pärnu)

**Munga tänav** on tänav Pärnus Kesklinna linnaosas.

Tänav algab Pikalt tänavalt ja lõpeb Rüütli tänaval. Tänav ristub Malmö ja Uue tänavaga ning külgneb Lastepargiga.

Tänav on ligikaudu 150 m pikkune.

## Nimi
Tänava ajalooline saksakeelne nimi oli *Mönchgasse* ('munga allee'). 1940. aastal nimetati tänav A. Andreeseni tänavaks. Saksa okupatsiooni ajal anti tänavale Lastepargi nimi. 1989. aastal taastati tänava esialgne nimi – Munga.

## Galerii

File:Ärimaja.jpg|Munga Ärimaja, Munga 2
File:SEB EYP Pärnu Munga.jpg|Munga 18


## Viited
Wrotnów

**Wrotnów** on küla Poolas Masoovia vojevoodkonnas Węgrówi maakonnas Miedzna vallas. Wrotnów asub Miedznast ligi 6 km põhjas ja Węgrówist umbes 13,5 km põhjakirdes.

## Viited
Kalifornia lõhnaseeder

**Kalifornia lõhnaseeder** (*Calocedrus decurrens*) on okaspuu lõhnaseedri perekonnas küpressiliste sugukonnas.

See on põline puu Põhja-Ameerika läänerannikul. Ta on suur, võib kasvada 40-60 meetri kõrguseks ning tüve läbimõõt võib ulatuda kuni 1,2 meetrini.
Panama (riie)

**Panama** ehk **panamariie** on üldnimetus labasest sidusest tuletatud erilise sidusega (**panamasidus**) kangastele, mille kirjakorras on kõrvuti kaks või kolm sarnaselt ristlevat koe- ja lõimelõnga (näiteks kaks koelõnga kulgevad kahe lõimelõnga alt, järgmises kahes reas pealt). Kui kanga kude ja lõim on eri värvi, näib kangas olevat tillukese ruudumustriga.

Panamasiduses kangad on näiteks *[[oxford (riie)|oxford]]*, krepp-romään ja vahel Donegali tviid.

## Pildid

Appline.jpg|Lähivaade panamasiduses kunstkiudkudumist
Oxford cloth.jpg|Lähivaade *oxford*kangast


## Viited

## Välislingid
* Panamakangas. - Kata .. koob (blogi)
Wsola

**Wsola** on küla Poolas Masoovia vojevoodkonnas Radomi maakonnas Jedliński vallas. Wsola asub Jedlińskist ligi 3 km lõunas ja Radomi kesklinnast umbes 10 km põhjas.

Wsolas asub Witold Gombrowiczi muuseum.

## Viited
Płasków

**Płasków** on küla Poolas Masoovia vojevoodkonnas Radomi maakonnas Jedliński vallas. Płasków asub Jedlińskist umbes 2 km ja Radomist ligikaudu 15 km põhjas.
Mestwin I

**Mestwin I** (poola: *Mściwoj I gdański* või *Mszczuj I*, kašuubi: *Mscëwòj I*; umbes 1160 – 1./2. mai 1219 või 1220) oli Pomereelia vürst (*princeps Pomoranorum*) umbes 1205. aastast kuni oma surmani.

Mestwin oli Samboriidide dünastia liige, hertsog Sobiesław I poeg ja Sambor I noorem vend, kellele ta Pomereelias järgnes. Oliwa kloostri tahvlitel on tema kohta kirjutatud *pacificus* ("Rahumeelne").

Kui Mestwin I, *dei gracia princeps in [[Gdańsk|Gdanzk]]*, asutas ta nunnakloostri (arvatavasti premonstraatlaste Żukowo klooster), Białogarda kastellaania piiril Pommeri Schlawe ja Stolpi maadega Łeba jõel ning mitu küla Radunia ja Słupia jõe vahel. Pärast seda, kui Taani kuningas Valdemar II vallutas ristisõjas preislaste vastu Läänemere lõunaranniku koos *Gdanzkiga*, pidi hertsog Mestwin 1210. aastal nõustuma Taani ülemvõimuga, kuid suutis järgmisel aastal end taas vabaks võidelda.

Ta oli abielus Swinisławaga (suri 1240), võib-olla Poola ülemhertsogi Mieszko III Stary tütrega, varem viidatud ka Pommeri hertsogi Ratibor I tütrele. Nad said kaheksa last:

# Mirosława
# Świętopełk II
# (kahtlane) Jadwiga
# Witosława
# Warcisław
# Sambor II
# Ratibor
# Milosława

## Vaata ka

* Pommeri hertsogkonnad ja hertsogid
* Pommeri ajalugu
Labane sidus

**Labane sidus** on vanim ja lihtsaim kanga rakendus, mille puhul üks lõimelõng liigub ühe koelõnga pealt ja teise alt, järgmisel kudumisreal täpselt vastupidi.

## Omadused
Labase sidusega kangas on tugev, laseb hästi õhku läbi ja katsudes tundub kergelt teraline. Labase sidusega kangad on tavaliselt teistest sidustest halvema langevusega, eriti keskmised ja jämedamad. Kuna lõngajooksud on lühikesed, läheb labane kangas aeglasemalt topiliseks kui näiteks atlass-siduses kangas. Labase sidusega kangaid on väga peentest ja õhukestest kuni väga jämedateni; jämedaid lõngu kasutades on võimalik saada väga vastupidav riie.

## Näiteid
Labase sidusega on näiteks õhukesed batist, eponž, habutai, musliin, organza, perkal, vuaal, šifoon ja ehtsad kreppkangad; keskmise paksusega sits, bengalin, bjass, kalingur, popliin, taft, lõuend; paksud buklee, *[[homespun]]*, kotiriie, present.

Labasest sidusest tuletatud sidustega kangad on kanvaa, rips, odraterakirjaline, ottoman ja panama.

Sissekootud värvimustrilised labases siduses kangad on *[[fil-à-fil]]*, *[[gingham]]*, madras ja sefiir.

## Viited

## Välislingid
* Labane kangas. - IIDA - käsitööblogi ja kursused
Käsipall 2000. aasta suveolümpiamängudel

**[[Käsipall]] [[2000. aasta suveolümpiamängud]]el** toimus 16. septembrist 1. oktoobrini. 

2000. aasta Sydneysuveolümpiamängudel oli käsipall üheksandat korda olümpiamängude programmis. Võistlus oli mõeldud nii naistele, kui meestele. Naised osalesid seitsmendat korda käsipallis olümpiamängudel. Meeste turniiril osales 12 ja naiste turniiril 10 võistkonda. Käsipalli turniiri mängud toimusid Sydney olümpiapargi kahes hallis: The Dome ja Pavilion 2.

Meeste turniiri võitis esmakordselt Venemaa, naistest aga teist korda järjest Taani. IHF teatas Allstari valiku pärast turniiride lõppu.

## Tulemused mehed

### Kvalifikatsioon

#### A-alagrupp

#### B-alagrupp

### Finaalvoor

#### Veerandfinaalid

#### 11.-12. koha mäng

#### 9.–10. koha mäng

#### 5.–8. koha mängud

#### Poolfinaalid

#### 7.–8. koha mäng

#### 5.–6. koha mäng

#### 3.–4. koha mäng

#### Finaalmäng

### Medalivõitjad

## Tulemused naised

## Kvalifikatsioon

### Eelvoor

#### A-alagrupp

#### B-alagrupp

### Finaalvoor

#### Poolfinaalid

#### 9.–10. koha mäng

#### 5. - 8. koha mängud

#### Poolfinaalid

#### 7.–8. koha mäng

#### 5.–6. koha mäng

#### 3.–4. koha mäng

#### Finaalmäng

### Medalivõitjad

## Medalitabel
{| class="wikitable" style="text-align:center;"
|- bgcolor="#efefef"
! colspan=6|  Sydney 2000 
|-

## Vaata ka

*Käsipall olümpiamängudel
Fresko (riie)

**Fresko** (*Fresco*, saksakeelsetes maades *Fresko*), ka ***Crispaire*** on meriinovillast või villasegust tiheda keeruga lõngast kootud labase sidusega peen ülikonnakangas.

## Omadused
Kanga kudumiseks kasutatakse tavalisest tihedama keeruga melanžlõnga, mille värvivaheldus muudab kanga pinna elavaks. Kangast iseloomustab nähtav teraline tekstuur ja hea hingavus.

## Ajaloost
Õigupoolest on tegemist brändinimedega: Fresco, mis tähendab itaalia keeles värsket, oli kaubamärk, mille 1907. aastal patenteeris Hardy Minnis, tänapäeval kuulub see Huddersfieldi tekstiilitööstusele, Crispaire oli kaubamärk, mille viis käibele Inglise ettevõte Holland & Sherry. Mõlemad nimetused tähistavad üht ja sama tüüpi kangast.

## Viited

## Välislingid
* S. R. Schneider. The Fresco Fabric. - Gentleman's Gazette, August 16, 2011
* Z. Mitchem. Hopsack versus Fresco: Which is the Better Summer Fabric? - Smith Bespoke, June 24, 2019 (blogi)
Jaan Sibul

**Jaan Sibul** (alias **Ivan Narodny**, **J. Talune**, 11. november 1869 Viluste, Veriora vald – 23. september 1953 Sharon, Connecticut) oli eesti kirjamees.

Tegutses aktivistina. Teda on nimetatud üheks esimeseks eestlasest ulmekirjanikuks.                                            

8. aprillil 1906 teatas Los Angeles Herald: "Fakte Vene revolutsioonist vahendas meile revolutsioonilise liikumise üks peategelasi, kes on end siin juba viis nädalat varjanud, kuna ta pea eest pandi välja 50 000 rubla. See mees on Ivan Narodny. Ta oli läinudaastase Kroonlinna ülestõusu juht ning kolm nädalat ka välisilmale tundmatu Balti provintsivalitsuse juht. Viimase uputasid verre kasakad, kes tapsid Narodny naise ja kaks last ning põletasid maha tema maja. Enne seda oli ta veetnud neli aastat vanglas. Meie maale tuli hr Narodny selleks, et koguda raha uue Vene revolutsiooni jaoks. Selles ettevõtmises löövad kaasa Nikolai Tšaikovski [helilooja vend], keda nimetatakse Vene revolutsiooni isaks, ja kirjanik Maksim Gorki, kes saabub siia järgmisel nädalal."

Kaks aastat hiljem kirjutas Albuquerque Citizen "värvikast tegelasest, kindral [!] Ivan Narodnyst, kelle vankumatu vaprus on hoidnud Venemaa poliitikaelu keemistemperatuuril."

Tegelikult oli tema õige nimi Jaan Sibul (John Onion), aga teda tunti ka nime Jaan Tasane (hääldada Tah'zahny) all. Viimase võttis ta 1898. aastal, kui vabanes Võru vanglast, kuhu oli saadetud valerahategemise eest. Vanglast vabastati ta psühhiaatrilise tõendi alusel, et tegu on vaimuhaigega.

Revolutsiooni rahastamiseks väljastas Ivan Narodny 1000-dollarisi võlakohustusi, nimetades end sel puhul Vene Vabariigi peaministriks.

Tema teoste hulka kuulub näidend Taevaneitsi (*The Skygirl*), mis lasvastati 1923. aasta suvel. Ulmejuttudest on talt ilmunud Tehismees (*The artificial Man*, mille avaldas 1912. aastal ajaleht The San Francisco Call, 068G ja Ristilöödud newyorklane (*The Crucified New Yorker*). Viimased kaks ilmusid ajakirjas The Pilgrims Almanach.

## Viited

## Välislingid
* Leevi Lillemäe, "Põlvamaal tuuakse lavale Räpina kirjaniku ja müüdilooja Jaan Sibula elu" ERR, 18. juuli 2024
* Aapo Ilves, "Aoluku mõotanu võrokõnõ" Uma Leht, 21. detsember 2017
* Toivo Kitvel, "Jaan Sibul/J. Talune/Ivan Narodny" Vikerkaar 6/2017
Sharon (Connecticut)

**Sharon** on linn Connecticuti osariigis Ameerika Ühendriikides.

Ses asulas on elanud ja surnud Jaan Sibul.

## Viited
Žeimenys

**Žeimenys** on järv Leedus Švenčionyse rajoonis, merepinnast 145,7 meetri kõrgusel. Järv jääb Aukštaitija rahvusparki. Põhjas piirneb see Ignalina rajooniga.

Järv paikneb jääajal tekkinud piklikus põhja-lõuna sihilises lohus. Selle põhjaosas on nii ida- kui lääneküljes abajad. Kaldad on üldiselt kõrged (10–15 meetrit). Lõuna- ja edelakaldad on soostunud, ülejäänud metsased. Kohati esineb järve kallastel terrasse. Kaldajoone pikkus on 36,1 km, koos saartega aga 38,8 km. Järves on kaksteist saart. Kolm saart on järve lõunaosas (0,91 ha, 0,37 ha ja 0,05 ha), kolm saart keskosas (0,36 ha, 0,15 ha ja 0,07 ha) ning kuus saart on läänepoolses abajas (0,57 ha, 0,55 ha, 0,24 ha, 0,22 ha, 0,05 ha ja 0,01 ha). 

Kaldariba on liivane või kruusane. Põhi on ebatasane, seda katab 90 % ulatuses põhjamuda. Asulatest jäävad järve kallastele Šakarva, Pelekas, Kretuonėlė, Kaltanėnai, Ožkiniai, Obelų Ragas, Pažeimenys, Padumblys, Senieji Bajorai, Naujieji Bajorai. Järve ääres on kuus turismitalu. Selle kallastele on rajatud kümme puhke- ja laagripaika.

Kaladest elavad järves ahven, haug, särg, roosärg, linask, koger, nurg, viidikas, kiisk, säinas, rääbis, peipsi tint, lõhe, järveforell ja vikerforell.

Järve suubuvad Kretuonase järvest algav Kretuona, Laukojyisist algav Laukupė, Ūsiai järvest algav Baltelė, Šakarva ja üks nimetu oja. Välja voolab Žeimena jõgi. Järv asub merepinnast 138,3 meetri kõrgusel. Vee läbipaistvus on suvel 3 meetrit. Aastal 1967 moodustati järve äärde linnukaitseala.

## Viited
Statens vegvesen

**Statens vegvesen** on Norra riigiasutus, mis vastutab riigimaanteede ja maakondlike teede ehitamise ja hooldamise ning mootorsõidukite ja liiklejate järelevalve eest igakülgselt. Agentuur koosneb Vegdirektoratetist, 5 piirkondlikust maanteeametist ja 6 teedeosakonnast. Igas piirkonnas on mitu liiklusjaama. Suuremate ehitusprojektide jaoks moodustatakse eraldi osakonnad, mis annavad aru otse piirkondlikele osakondadele.

2003. aastal eraldati Norra riigimaanteede ameti tootmisettevõte riigile kuuluvaks aktsiaseltsiks.

## Välislingid
* Ametlik Koduleht
Bardzice

**Bardzice** on küla Poolas Masoovia vojevoodkonnas Radomi maakonnas Kowala vallas. Bardzice asub Radomist umbes 11 km lõunas.

Bardzicet on esmamainitud 1418. aastal.

## Viited
Brave Little Tailor

**"Brave Little Tailor"** on 1938. aastal valminud Walt Disney joonisfilm. Filmi peaosas oli Miki Hiir. Lühifilmi pikkus on 9 minutit.
Jernbaneverket

**Jernbaneverket (JBV)** oli Transpordi- ja Kommunikatsiooniministeerium alluvuses Norra valitsusasutus, kelle ülesandeks oli Norra raudteede infrastruktuuri (näiteks Oslo tunnel ja rööpad, signaalid, lülitid jne), mitmete jaamahoonete ja raudteerajatiste käitamine kõikehaaravalt. JBV vastutas infrastruktuuri eest hoolimata sellest, milline ettevõte oli rongioperaator. JBV juhtis Norra riigi nimel kogu avalikku raudteeinfrastruktuuri. JBV loodi 1996. aastal, kui korraldati ümber "vana" Norra riigiraudtee NSB.

Jernbaneverketil puudus luba transpordiäri ajamiseks. Ronge vedasid selle asemel litsentseeritud transpordifirmad nagu NSB jt. Transpordifirmasid ei kiitnud heaks JBV, vaid ettevõte pidi rööbasteede lepingute vormis loa saanud litsentsitud transpordiettevõtetele raudtee kättesaadavaks tegema.

JBV suuremad hooldustööd toimusid tavaliselt hankevoorude ajal, samal ajal kui igapäevast tööd ja hooldust teostasid JBV enda töötajad.

JBV likvideeriti 31. detsembril 2016, misjärel anti ülesanded üle Norra Raudteedirektoraati ja Bane NOR SF´i.

## Viited
Trablice

**Trablice** on küla Poolas Masoovia vojevoodkonnas Radomi maakonnas Kowala vallas. Trablice asub Radomi kesklinnast umbes 5,5 km lõunas.

Küla on esmamainitud 1452. aastal.

## Viited
II noorte laulu- ja tantsupidu

**II noorte laulu- ja tantsupidu** (ametliku nimega **Eesti NSV koolinoorte II laulu- ja tantsupidu**) oli noorte laulu- ja tantsupidu, mis toimus 24. – 25. juunini 1967. 

Ametlikult tähistati sellega 50 aasta möödumist Oktoobrirevolutsioonist.

Toimus üks laulupeo kontsert ja kaks tantsupeo etendust.

## Viited
Motor City Resurrection

**"Motor City Resurrection"** on ansambli The 69 Eyes stuudioalbum, mis ilmus 1994. aasta sügisel.

## Lood plaadil
# "Discipline" - 3:17
# "Deuce" (KISS cover) - 2:57
# "Mrs. Sleazy" - 3:45
# "Hot Butterfly" - 5:01
# "Sugarman" - 2:29
# "Stop Bitching!" - 2:54
# "Barbarella" - 3:07
# "Gimme Some Skin" (The Stooges cover) - 3:02
# "Juicy Lucy" - 3:41
# "The Hills Have Eyes" - 3:09
# "Too Itching for Action" - 3:06
# "No Hesitation" - 3:43
# "Alive!" - 2:39
# "Gimme Some Head" (GG Allin cover) - 3:06

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Savage Garden

**"Savage Garden"** on ansambli The 69 Eyes stuudioalbum, mis ilmus 1995. aasta sügisel.

## Lood plaadil
# 1-800-SLEAZORAMA – 0.49
# Tang – 3.27
# Smashed 'n' Trashed – 2.55
# Velvet Touch – 4.18
# Mr. Pain – 2.25
# Lady Luck – 3.27
# Motor City Resurrection – 3.56
# Ghettoway Car – 2.58
# Wild Talk – 4.04
# Get It Off – 3.16
# Always – 2.47
# Demolition Derby – 4.13
# Savage Garden – 2.50
# 1-800-SLEAZORAMA (reprise) – 0.50

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Broché

***Broché*** on sissekootud dekoratiivsete motiividega kirikangas, mille eraldi kirjalõngast moodustatud motiivid ei kata kogu kanga pinda ja mille kudumisel kirjalõnga ei katkestata, vaid see liigub mustri järgi põhilõngaga kaasa. Kanga pahemale poole jäävad motiivide vahele pikad lõngajooksud. Selline kudumine on tuntud **''broché''-tehnika** nime all.

*Broché*-kangaste kudumine oli tavaline kuni Teise maailmasõjani, pärast seda kadus tehnika peaaegu käibelt. *Broché* tootmine nõuab erimasinaid ja on võrreldes tavalise žakardiga, millele see on lähim, keerukam, selle võrra aeganõudvam ja kallim. Võrreldes tavalise žakardi tootmisega tekib vähem tekstiilijäätmeid. Vähesel määral kootakse *broché*-kangaid tänapäevalgi, kuid need on pigem ekslusiivne kaup.

## Vaata ka
* raanutehnika

## Viited

## Välislingid
* Broché fabric : a technique worth preserving. - Trends Magazine, 13/09/2018
* Broché. - weavesbywendy.com (blogi, näited broché-kangastest piltidena ja kudumisdiagrammidena)
Crêpe écorce

***Crêpe écorce*** ehk **puukooremustriline krepp** (inglise keeles *bark crêpe*, saksa keeles *Borkenkrepp*) on poolkreppkangas, mille koe moodustavad krepplõngad ja mis mustrilise valtsi abil viimistletakse, nii et moodustub iseloomulik reljeefne ühesuunaliste ebaühtlaste vagudega puukoort meenutav muster. Keskmise paksusega siid- või peenvillkangast kasutatakse eelkõige pidulike naisterõivaste valmistamiseks.

## Viited
Płudnica

**Płudnica** on küla Poolas Masoovia vojevoodkonnas Radomi maakonnas Iłża vallas. Płudnica asub Iłżast ligi 8 km põhjaloodes ja Radomist umbes 20 km lõunas.
Krepp-romään

**Krepp-romään** (prantsuse keeles *crêpe Romaine* 'Rooma krepp') on sädelev keskmise paksusega siidist täiskreppkangas, mis on kootud panamasiduses või harvem labases siduses, tugeva keeruga lõngadest nii, et S- ja Z-keeruga lõngad paiknevad vaheldumisi. Katsudes tundub jäik ja teraline, kasutatakse naiste kleitide ja pluuside õmblemiseks.

## Viited
Wrap Your Troubles in Dreams

**"Wrap Your Troubles in Dreams"** on ansambli The 69 Eyes stuudioalbum, mis ilmus 1997. aasta sügisel.

## Lood plaadil
# Call Me – 3.50 
# D.I.D. – 2.57
# Broken Man – 3.04
# Get Around – 3.05
# Too Much to Lose – 3.03 
# Sore Loser – 4.03
# Skanky Man – 3.54
# Wrap Your Troubles in Dreams – 4.51
# Hellcity 1999 – 3.16
# Turbobitch – 3.33
# L8R S8N – 4.24

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Wasting the Dawn

**"Wasting the Dawn"** on ansambli The 69 Eyes stuudioalbum, mis ilmus 1999. aasta sügisel.

## Lood plaadil
# Truck On – 3.13
# Lay Down Your Arms – 3.41 (feat. Ville Valo)
# Wasting the Dawn – 5.21 (feat. Ville Valo)
# You Ain’t the Reason – 4.11
# Lazarus Heart – 4.25 (feat. Ville Valo)
# Who’s Gonna Pay the Bail? – 5.05
# All-American Dream – 4.22 (feat. Ville Valo)
# Be My Speed – 4.38
# Hand of God – 4.26 (feat. Ville Valo)
# Next Stop Paradise – 4.26 (feat. Ville Valo)
# Starshine – 6.52

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Leonora

**Leonora** on naisenimi.

1. jaanuari 2020 seisuga oli Eestis eesnimi Leonora 107 naisel. Leonora oli Eestis populaarsuselt 731. naisenimi.

Kõige populaarsem oli eesnimi Leonora üle 85-aastaste vanuserühmas, kus neid oli 10 000 elaniku kohta 5,31. Leonora oli keskmiselt 62 aasta vanune (mediaanvanus oli 74). 

## Nime kandjaid
*Leonora Linter
*Leonora Palu
*Leonora Peets

## Viited
Police

**Police** (saksa Pölitz) on linn Poolas Lääne-Pomorze vojevoodkonnas, Police maakonna halduskeskus.

Asula sai linnaõigused 1260. aastal.

2019. aastal oli linnas 32 490 elanikku.

## Viited

## Välislingid
*http://www.police.pl/
Bump 'n' Grind

**"Bump 'n' Grind"** on ansambli The 69 Eyes stuudioalbum, mis ilmus 1992. aasta sügisel.

## Lood plaadil
# Voodoo Queen - 2:29
# Juicy Lucy - 3:34
# Alive! - 2:50
# House by the Cemetery - 2:34
# Hot Butterfly - 4:48
# Sugarman - 2:13
# Dream Master - 2:42
# Too Sick for You - 2:23
# No Hesitation - 3:33
# Blind for Love - 3:00
# The Hills Have Eyes - 2:34
# Barbarella - 2:33
# Burning Love - 3:13

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Blessed Be

**"Blessed Be"** on ansambli The 69 Eyes stuudioalbum, mis ilmus 2000. aasta sügisel.

## Lood plaadil
# Framed in Blood – 3.45
# Gothic Girl – 4.22
# The Chair – 4.09
# Brandon Lee – 3.28
# Velvet Touch – 4.38 
# Sleeping With Lions – 3.44
# Angel on My Shoulder – 3.55
# Stolen Season – 4.33
# Wages of Sin – 4.08
# Graveland – 5.06
# 30 – 2.59

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Paris Kills

**"Paris Kills"** on ansambli The 69 Eyes stuudioalbum, mis ilmus 2002. aasta sügisel.

## Lood plaadil
# Crashing High – 3.54 
# Dance d'Amour – 3.56 
# Betty Blue – 3.37
# Grey – 4.16
# Radical – 3.52
# Don't Turn Your Back on Fear – 3.45
# Stigmata – 4.23 
# Forever More – 4.10
# Still Waters Run Deep – 4.10
# Dawn's Highway – 6.08

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Devils

**"Devils"** on ansambli The 69 Eyes stuudioalbum, mis ilmus 2004. aasta sügisel.

## Lood plaadil
# Devils – 3.52
# Feel Berlin – 4.09
# Nothing on You – 4.10
# Sister of Charity – 5.04
# Lost Boys – 3.23
# Jimmy – 3.10
# August Moon – 3.37
# Beneath the Blue – 3.13 (feat. Ville Valo)
# Christina Death – 4.02
# Hevioso – 4.12
# Only You Can Save Me – 3.33

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Angels

**"Angels"** on ansambli The 69 Eyes stuudioalbum, mis ilmus 2007. aasta sügisel.

## Lood plaadil
# Angels – 3.59
# Never Say Die – 3.29
# Rocker – 3.39
# Ghost – 4.17
# Perfect Skin – 3.45
# Wings & Hearts – 5.05
# Star of Fate – 4.50
# Los Angeles – 3.48
# In My Name – 3.36
# Shadow of Your Love – 3.43 
# Frankenhooker – 4.03
# Only Fools Don't Fall Once More – 4.18 
# Wrap Your Troubles In Dreams – 4.32

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Back in Blood

**"Back in Blood"** on ansambli The 69 Eyes stuudioalbum, mis ilmus 2009. aasta sügisel.

## Lood plaadil
# Back in Blood – 4.30
# We Own the Night – 4.03
# Dead n' Gone – 3.40 (feat. Benji Madden)
# The Good, the Bad & the Undead – 3.28
# Kiss Me Undead – 3.58
# Lips of Blood – 4.21
# Dead Girls Are Easy – 3.55
# Night Watch – 4.33
# Some Kind of Magick – 3.43
# Hunger – 4.34
# Suspiria Snow White – 3.34
# Eternal – 4.19
X (The 69 Eyes album)

**"X"** on ansambli The 69 Eyes stuudioalbum, mis ilmus 2012. aasta sügisel.

Ксения Смирнова (известна как Veil) — диджей и музыкальный продюсер, ставшая известной за границей благодаря своим экспериментальным сетам и уникальному звучанию. Несмотря на публичный успех, Ксения предпочитает сохранять личную жизнь в тайне, и подробностей о ней крайне мало.

После смены фамилии на Veil (в переводе с английского — «вуаль» она словно обозначила границу между сценическим образом и реальной жизнью. Точные дата рождения, место проживания и даже гражданство не разглашаются, что только усиливает интерес к её персоне. Известно лишь, что она начала свою карьеру в Европе, быстро заработав репутацию загадочной и талантливой артистки.

## Lood plaadil
# Love Runs Away – 4.23
# Tonight – 3.44
# Black – 4.39
# If You Love Me the Morning After – 4.22
# Red – 3.47
# I Love the Darkness In You – 3.19
# Borderline – 3.54
# I'm Ready – 4.11
# I Know What You Did Last Summer – 5.06
# When a Love Comes to an End – 3.51

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Universal Monsters

**"Universal Monsters"** on ansambli The 69 Eyes stuudioalbum, mis ilmus 2016. aasta sügisel.

## Lood plaadil
# Dolce Vita – 4.13 
# Jet Fighter Plane – 4.07
# Blackbird Pie – 5.59
# Lady Darkness – 3.43
# Miss Pastis – 3.42
# Shallow Graves – 4.08
# Jerusalem – 5.11
# Stiv & Johnny – 3.56
# Never – 3.30
# Blue – 4.11
# Rock ’n’ Roll Junkie – 4.06

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
West End (album)

**"West End"** on ansambli The 69 Eyes stuudioalbum, mis ilmus 2019. aasta sügisel.

## Lood plaadil
# Two Horns Up - 3:57
# 27 & Done - 4:17
# Black Orchid - 4:15
# Change - 5:38
# Burn Witch Burn - 3:17
# Cheyenna - 4:09
# The Last House On The Left - 3:47
# Death & Desire - 3:36
# Outsiders - 4:40
# Be Here Now - 4:19
# Hell Has No Mercy - 6:43

## Esitav koosseis
* Jyrki 69 - vokaalid
* Bazie - kitarr
* Timo-Timo - kitarr
* Archzie - basskitarr
* Jussi 69 - trummid
Sułoszowa

**Sułoszowa** on küla Poolas Väike-Poola vojevoodkonnas Krakówi maakonnas, Sułoszowa valla halduskeskus. Sułoszowa asub Krakówist umbes 27 km loodes.

## Viited
Artea Bank

**Artea Bank** (leedu keeles **AB Šiaulių bankas**, inglise keeles **Siauliu Bankas**) on Leedu pank, mis loodi 1991. aastal. Pank tegutseb peamiselt Leedus. 

Pangal on Leedus 59 harukontorit (sh Vilniuses 9, Šiauliais 8 ja Kaunases 7). Pank omab hoiuseid, väljastab laene, teeb rahaülekandeid ja arveldusi, vahetab valuutat, emiteerib ja töötleb deebet- ja krediitkaarte, pakub laene ning investeerib ja kaupleb väärtpaberitega. Šiauliai pank on keskendunud väikese ja keskmise suurusega ettevõtete finantseerimisele. Lisaks finantseeritakse keskmisest enam kortermajade renoveerimisprojekte. 

Pank omab Leedus suuruselt neljandat turuosa Swedbanki, SEB panga ja Revolut panga järel. Nad omavad 7,5% Leedu pangandussektoris olevatest varadest (märts, 2023). Kokku tegutseb Leedus 13 panka ja 6 välispanga haru. Tegemist on suurima valdavalt Leedu kapitalil põhineva pangaga. 

Panga aktsiad on noteeritud Nasdaq Balti börsil. Lisaks noteerib pank Balti börsil ka võlakirju.

## Ajalugu
Pank registreeriti Leedu äriregistris 4. veebruaril 1992. Esimene korrespondentkonto avati 1994. aastal. Konto avati tollal Svenska Handelsbankenile. 1994. aasta detsembris avati panga esimene haru. Alates novembrist 1999 on nad SWIFTi liikmed. Juulist 2000 võeti kasutusele Maestro ja Eurocardi / MasterCardi pangakaardid. 2000. aasta augustist on panga teenuseid võimalik tarbida ka e-panga keskkonna kaudu. Alates 2002. aasta detsembrist pakutakse ka tarbimislaene eraklientidele. 4. augustil 2005 võeti kasutusele kiibiga VISA maksekaardid.

22. novembril 2022 allkirjastasid Šiauliai pank ja Invalda INVL jaeäride ühendamise lepingu. Pärast tehingu lõpuleviimist hakkab Šiauliai panga kontsern lisaks juba pakutavatele finantsteenustele haldama Leedus teise ja kolmanda samba pensionifonde ja investeerimisfonde.

## Šiauliai pank börsil
Panga aktsiad on noteeritud alates 29. novembrist 1994 Vilniuse börsi lisanimekirjas ja alates 11. detsembrist 2006 põhinimekirjas. Aktsia lühinimi Vilniuse börsil on SAB1L. 2. augusti 2023 seisuga on pangal noteeritud 600 726 263 aktsiat.

2019. ja 2020. aastal oli Šiauliai panga aktsia Nasdaq Balti börsi enim kaubeldud aktsia (käibe alusel). 2021. ja 2022. aastal oli nende aktsia kauplemismahult teine vastavalt Ignitis grupi ja Enefiti Greeni aktsiate järel. 

Seisuga 3. august 2023 oli Šiauliai pank turuväärtuselt Nasdaq Balti börsi suuruselt kaheksas ettevõte. Panga turuväärtus oli 401,3 miljonit eurot. Turuväärtuselt on nad võrreldavad Tallinna Kaubamaja Grupiga. 2022. aastal vähenes nende turuväärtus 10%.

Seisuga 31. detsember 2022 oli pangal 18 524 aktsionäri (võrreldes eelneva aasta lõpuga on aktsionäride arv suurenenud +11,8%).  

### Suurimad aktsionärid

Aktsionäridest on 64% juriidilised ja 36% füüsilised isikuid. 55% aktsiatest kuulub Leedu isikutele ja 45% välisinvestoritele. Šiauliai panga aktsia on suhteliselt populaarne ka Eesti investorite seas.

### [[Dividend|Dividendide]] maksmine

## Viited

## Välislingid
* Panga koduleht
* Nasdaq Balti reguleeritud turg
* Leedu pank Šiauliu ostab Danske Leedu filiaali eralaenuportfelli
Sambor II

**Sambor II** (poola: *Sambor II Tczewski*; umbes 1211/1212 – detsember 1277 või 1278) oli Pommeri hertsog ja Lubiszewo Tczewskie vürst.

Sambor oli Mestwin I poeg Samboriidide dünastiast. Ta oli abielus Heinrich Borwin II tütre Mathildega. Tema tütrest Margrete Samborist sai 1248. aastal Taani kuninganna, kui ta abiellus Christoffer I-ga. Sambori ainus poeg Sobiesław suri 1254. aastal. Pärast seda asutas Sambor uue tsistertslaste ordu kloostri Samboria, mis asub täna Pelplinis. Kuid ta pandi 1266. aasta märtsis kirikuvande alla, kuna ta ei tagastanud maid Oliwa kloostrile.

Sambor võitles oma venna Świętopełk II vastu ja asus liitu Saksa orduga. Sambor pärandas enamuse oma valdusi, sealhulgas Gniewi (Mewe), Saksa ordule. See tõi Saksa ordu jäädavalt Wisła vasakkaldale. Teised, sealhulgas tema vennapoeg Mestwin II, lapselapsed ja Sileesia hertsogid Henryk V Brzuchaty ja Bolesław Pobożny ning väimees Siemomysł Kujawski vaidlustasid selle testamendi.

## Vaata ka
* Sambor I